Abdullah bin Thunayan Al Saud

Abdullah bin Thunayan Al Saud (Arabic: عبد الله بن ثنيان آل سعود, romanized: ʿAbd Allāh ibn Ṯunayān Āl Suʿūd; he die July 1843) na he be Emir of Nejd from 1841 to May 1843. He be de sole member of de Al Thunayan branch of de Al Saud wey cam be emir.

 Early years 

Na Abdullah bin Thunayan be a great-grandson of Thunayan bin Saud, wey na he e de bro of Muhammad bin Saud, founder of de Emirate of Diriyah. Therefore, na he be a great-great-grandson of de founder of de Al Saud dynasty, Saud bin Muhammad.

Til 1841 na Abdullah dey insyd southern Iraq under de protection of de Muntafiq tribe. Na e be at dat time wey na he first cam to Hejaz wey he make several unsuccessful attempts to capture de Emirate of Nejd.

 Reign 

Abdullah ein third cousin Khalid bin Saud, de Emir of Nejd, na he be backed by de Egyptians wey he loose power wen dem leave Nejd insyd 1840. Finally Abdullah oust Emir Khalid insyd December 1841. Na Abdullah ein major supporter be de ruler of Al Hariq, Turki Al Hazzani. Na he sanso be supported by de descendants of Muhammad ibn Abd al-Wahhab den oda significant tribal leaders wey regard Khalid bin Saud as an illegitimate ruler secof ein alliance plus de Egyptians. As a result of dis support na dem title Abdullah as imam. He rule de emirate from Riyadh.  

Insyd 1842 Bahraini royal Mohammed bin Khalifa ask help from Abdullah dey follow ein defeat at al Nasfah battle against de ruler of Bahrain, Abdullah bin Ahmad Al Khalifa. Na dem grant am asylum, buh no be military assistance. Insyd 1843 Faisal bin Turki bin Abdullah Al Saud, na dem release anoda third cousin of Abdullah by de Egyptians insyd Cairo wey he manage to regain de rulership of de Emirate insyd May 1843.

 Death den personal life 

Na Abdullah no endorse de leadership of Faisal wey dem imprison am insyd Al Masmak fortress wer he die of poisoning insyd July 1843. Na dem bury am insyd Riyadh dey follow de funeral prayers wey Imam Faisal bin Turki lead.

Na dem born one of Abdullah ein sons on de same day he die. Secof dis, dem sanso name am Abdullah. Na he be de poppie of Ahmed bin Abdullah Al Thunayan den paternal grandpoppie of Iffat bint Mohammad Al Thunayan.

 References 

Category:Human
Category:1843 deaths
Abdullah Thunayan
Category:19th-century monarchs insyd de Middle East
Category:19th-century murdered monarchs
Category:Politicians dem assassinate insyd de 1840s
Category:Arab people wey komot de Ottoman Empire
Category:Saudi Arabian politicians dem assassinate
Category:2026 Wiki Dey Love Ramadan Contributions